
[bookmark: _GoBack]CARTE DE IDENTITATE SIMPLĂ

CONDIȚII ȘI DOCUMENTE PENTRU OBȚINEREA UNEI C.I.S.
 
 Începând cu luna iulie cărțile de identitate simple se eliberează persoanelor cu vârsta peste 14 ani, indiferent de motivul solicitării.
Potrivit dispoziţiilor Ordonanţei de urgenţă a Guvernului nr. 97/2005 privind evidenţa, domiciliul, reşedinţa şi actele de identitate ale cetăţenilor români, republicată, cu modificările şi completările ulterioare, actul de identitate se eliberează de către serviciul public comunitar de evidenţă a persoanelor de la locul de domiciliu  al persoanei fizice, în baza cererii depusă personal şi a documentelor cu care potrivit legii, se face dovada numelui de familie şi a prenumelui, datei de naştere, stării civile, cetăţeniei române, adresei de domiciliu / reşedinţă, achitării contravalorii actului de identitate, respectiv:
· actul de identitate,
· certificatul de naștere, original,
· certificatul de căsătorie, în cazul persoanelor căsătorite sau al soțului supraviețuitor, original,
· certificatul/hotărârea judecătorească de divorț definitivă/irevocabilă, după caz, original,
· extrasul de carte funciară sau documentul cu care se face dovada adresei de domiciliu, precum și, după caz, cel cu care se face dovada adresei de reședință, original.
Atenție!!!
1. C.I.S. poate face dovada identității cetățeanului doar pe teritoriul României;
2. C.I.S. nu este document de călătorie (nu poate fi utilizată în afara României);
3. C.I.S. nu permite accesarea serviciilor electronice.
 
PRIMUL ACT DE IDENTITATE, CARTEA ELECTRONICĂ DE IDENTITATE ȘI CARTEA DE IDENTITATE SIMPLĂ NU SE ELIBEREAZĂ PE BAZĂ DE PROCURĂ SPECIALĂ!!!

